Aivar Viidik

Aivar Viidik (sündinud 9. aprillil 1968 KärdlasAivar Viidiku profiil valimisliidu Ühine Hiiumaa kodulehel.) on eesti ajakirjanik, suhtekorraldaja, poliitik ja omavalitsusametnik. 

Aivar Viidik on lõpetanud Kärdla Keskkooli ja seejärel 1999. aastal Tartu Ülikooli ajakirjanduse erialal.

Ta on töötanud Tartu linna avalike suhete juhina, Eesti Ekspressi tegevtoimetajana ning aastatel 2009–2015 Maalehe peatoimetajana.

Alates 27. jaanuarist 2021 kuni 18. juulini 2022 oli ta XIV Riigikogu liige. 

Alates 24. augustist 2022 kuni 9. aprillini 2024 oli Viidik Hiiumaa valla Kärdla osavalla vanem.

Viidik on Tartu tunnuslause "Heade mõtete linn" autor.

Poliitiline tegevus
Viidik kandideeris 1993. aasta kohaliku omavalitsuse volikogude valimistel Kärdlas valimisliidu Oma Saar nimekirjas. Ta sai 59 häält ja osutus valituks Kärdla linna volikokku. Ta kandideeris 1996. aasta kohaliku omavalitsuse volikogude valimistel Kärdlas valimisliidu Parem Kärdla nimekirjas, sai 15 häält ega osutunud valituks. Ta kandideeris 2017. aasta kohaliku omavalitsuse volikogude valimistel Kärdlas valimisliidu Ühine Hiiumaa nimekirjas ja pääses Hiiumaa valla volikokku. Ta valiti Hiiumaa valla volikogu esimeheks. 7. novembril 2018 astus ta Reformierakonda, mille nimekirjas osales 2019 Riigikogu valimistel ja sai 893 häält. Pärast Kaja Kallase esimese valitsuse ametisse asumist pääses Viidik Riigikokku Kalle Laaneti asendusliikmena. Ta sai 2021 kohalike volikogude valimistel 220 häält.2021. aasta kohalike omavalitsuste valimiste tulemused. Ta kandideeris 2023. aasta valimistel Riigikokku, kogus valimisringkonnas nr 5 (Hiiu-, Lääne- ja Saaremaa) 1029 häält ning ei osutunud valituks. 

9. aprillil 2024 kaotas Viidik töö Kärdla osavallavanemana. 

2024. aasta aprillis esitas Hiiumaa Vallavalitsus Viidiku kohta kuriteoteate. 

2. juulil 2024 viskas Reformierakond Aivar Viidiku erakonnast välja. 

2025. aasta kohalike omavalitsuste volikogude valimistel sai ta üksikkandidaadina 130 häält ega pääsenud volikokku. Tema valimissõnum oli: Hiiumaa vajab peremeest ja Kärdla linnapead.2025. aasta kohalike omavalitsuste valimiste tulemused. Enne valimisi pöördus Viidik korruptsioonikahtlustusega politseisse munitsipaalasutus Hiiumaa Haldus nõukogu liikme Andres Onemari vastu seoses Tareste tee remondiga, kuid politsei ei algatanud kriminaalasja seoses asjaoludega, et süüdistuse aluseks olnud väide ei saanud kinnitust. 

Ühiskondlik tegevus
Viidik on MTÜ-de Hiiu Öko, Kärdla Elektrijaam ja Hiiu Elulood juhatuse liige.

Ta on olnud Hiiumaa Muuseumide nõukogu liige. 15. mail 2024 kutsuti ta tagasi.

Viited

Kategooria:Eesti ajakirjanikud
Kategooria:Eesti suhtekorraldajad
Kategooria:XIV Riigikogu liikmed
Kategooria:Tartu Ülikooli sotsiaalteaduskonna vilistlased
Kategooria:Sündinud 1968